mert elcsábítja a virágházak mesterségesen nagyranevelt, külszines — 

 de meddő ritkasága; holott az a vadvirág szerény, — szálanként 

 egy kis semmiség; de bokrétába kötve, üditő illat forrása. 



A mit e könyvben összefoglaltam, az magyar földben termett 

 útszéli virágok szerény bokrétája : illata a nyelv, színe az 

 ősfoglalkozás. 



Önnek ajánlom emlékül azokra az esti órákra, a melyek 

 oly gyakran bolyongva találtak kettőnket s tanúi voltak annak, a 

 mit anyanyelvünk szent ügyében tervezgettünk. 



Fogadja a felajánlást szivesen attól, ki igazán 



váltig hive és tisztelője 



Hermán Ottó. 



